கேள்வி: மோட்டிலின் பற்றி நீங்கள் என்ன அறிந்துள்ளீர்கள்?
பதில்: File:Motilin-1LBJ.png இரட்டையணு திரவத்தில் மோட்டிலின் வடிவம்|thumbnail|right|150 px]] மோட்டிலின் (Motilin) என்பது மோட்டிலின் புரதம் குடும்பத்தைச் சேர்ந்த 22-அமினோ அமிலம் கொண்ட பல்புரதக்கூறு இயக்குநீர். மனிதர்களில் இஃது எம்.எல்.என். (MLN) என்னும் மரபணு குறியீடுச் செய்யப்படுகிறது. மோட்டிலின், சிறுகுடல் (குறிப்பாக முன்சிறுகுடல், நடுச்சிறுகுடல் பகுதிகளில்) காணப்படும் எண்ணிறந்த குழிகளில் உள்ள நாளமில்லா "எம்" செல்களால் (பேயரின் நிணநீர் முண்டுகளில் உள்ள "எம்" செல்கள் அல்ல) சுரக்கப்படுகிறது. மனிதர்களில் உணவு செரிமானமாகும் நிலையில், 100 நிமிட இடைவெளிகளில், மோட்டிலின் பொதுச் சுற்றோட்டத்தில் வெளியிடப்படுகிறது. இந்த இயக்குநீரானது, உணவுப்பாதையில் உணவு செல்வதற்காகச் சுருங்கி விரியும் பணியைக் கட்டுபடுத்தும் ஒரு முதன்மையானக் காரணியாக விளங்குகிறது. மேலும், மோட்டிலின் கணையம் சுரப்புகளை அகச்சுரப்பாக வெளியிடத் தூண்டுகிறது. அமினோ அமிலத் தொடரின்படி, மோட்டிலின் பிற இயக்குநீர்களிலிருந்து பெருமளவு வேறுபடுகிறது. அசையும் இரையகச் செயற்பாடுகளைத் தூண்டுவதால் "மோட்டிலின்" என்ற பெயரைக் கொண்டுள்ளது. மனிதர்களைத் தவிர மோட்டிலின் ஏற்பிகள் பன்றி, எலி, பசு, பூனை ஆகிய விலங்குகளின் இரையகக் குடற்பாதை, முயல் மைய நரம்பு மண்டலம் காணப்படுகின்றன.